Odense Adresse-Contoirs Efterretninger, 1847-11-30
Om Hr. Milos's Distinction mellem Brand=Corpse- og Rednings-Corpset finder jeg intet i de Love hvorefter Odense Brandvæsen er organiseret; jeg skulde troe at det hele Corps er et Rednings=Corps. Er det maaskee hans Mening, som det synes, at en særegen Afdeling af Mandskabet udelukkende skulde beskjæftige sig med at flytte Løsøre fra de angrebne og truede Bygninger, og at en Øvelse med en saadan Afdeling skulde være af paatrængende Vigtighed, da veed jeg ikke, om der til at flytte Mobilia behøves nogen særdeles Øvelse, og i bekræftende Fald, om nogen her i Byen skulde ville stille sit Huus og Jndboe som Brandvæsenets Prøveklud. Efter Reglementet for Kjøbenhavn af 1 Mai 1818858 tilsiger man alene det fornødne Antal borgerlige Artillerister til at bjerge ved Huusild og leveres dem de dertil behøvende Sække, medens der fornuftigviis ikke bestemmes noget og Jndøvelse til en saa simpel Gjerning. Naar det er en Notorietet som jo ikke kan modsiges, at ved Branden i Nørregade blev reddet hvad reddes kunde, og at det Reddede blev stillet under behørig Varetægt, saa releverer det jo ikke, om de Godtfolk, som med hjertensgod Villie bjergede Godset, gjorde dette med den ringe Forstand Hr. Milo vil have bemærket; thi Hovedsagen ved Redningen er jo dog kun det behørige Mod, og et Par dygtige Næver; dermed udretter selv den Eenfoldigste langt meere end den Kloge der kun seer til - og formaliserer sig. Naar Hr. Milo spørger hvem der egentlig commanderer ved Brandstedet, da vil han finde Svaret i de to bekjendte Brand anordninger af 1737 og 1761, der i saavidt endnu staae ved Magt. Troer han hersteds at have hørt andre end rette Vedkommende at commandere, da er det vist en Vildfarelse, og naar han troer kun at have seet Virvar istedetfor Plan, Orden og Sammenhæng, da har han nok overseet, at en Commando ved Jldsvaade ikke stiller sig saaledes for Opfatningsevnen som Commandoen ved en Vagtparade. Brandchefen maa være nu ved denne og nu ved hiin Sprøite, og ved Nedbrydnings=Corpset. være sig nede eller oppe, og uddele sine Ordres til de forskjellige Redningsmidler der staae til hans Raadighed. Den blotte Tilskuer, saavelsom enhver Anden, der ikke følger den Styrende, veed følgelig ikke, hvorledes han fordeler og arrangerer Slukningsmidlerne, og om han end ikke udfører sine Ordres med den Ostentation, som Chefen ved en Revue, og hvisfølge kun de nærmeste Vedkommende erfare hvad de behøve at vide, saa dog kan der jo ligefuldt være Orden, Plan og Sammenhæng i hans Function, skjøndt det jo ordentligviis ved en Jldebrand og især for den uindviede Tilskuer, (saaledes som med Forfatteren), seer ud som Virvar og Forstyrrelse. Dette var jo netop Tilfældet ved Jldsvaaden qv. i Nørregade. Hr. Milo har ikke dersteds hørt eller seet andet end Forvirring og Commando af alle og enhver, medens det dog er ganske vist at det ikkun var Brandcorpset, der, commanderet at sine rette Vedkommende Brandofficerer, fungerede, og med en saadan Succes, at Branden, endskjøndt i hæftig Udbrud, snarlig blev dæmpet, saa at Corpset ved denne Leilighed paa en tilfredsstillende Maade har opfyldt sin Bestemmelse, og hvad mere kan man vel for(Forts.) lange?